מתיאס אלמיידה

**מתיאס חסוס אלמיידה** (; נולד ב-21 בדצמבר 1973 באזול שבארגנטינה) הוא כדורגלן עבר ארגנטינאי ששיחק בעמדת הקשר האחורי ומאמן קבוצת סביליה בהווה. כשחקן הוא מזוהה יותר מכל עם קבוצת ריבר פלייט, בה החל וסיים את הקריירה ואותה אימן.

## קריירה כשחקן
אלמיידה החל את הקריירה בקבוצת הנוער של ריבר פלייט, וערך את הופעת הבכורה במדי הקבוצה הבוגרת ב-22 בפברואר 1992. הוא שיחק שם עד 1996, וזכה בשלוש אליפויות ופעם אחת בגביע ליברטדורס.

ב-1996 עבר לסביליה, אך בסיום עונתו הראשונה הקבוצה ירדה ליגה והוא עזב ללאציו. הוא שיחק עבור לאציו במשך שלוש עונות, בהן הפך לאחד מחביבי האוהדים בין השאר לאחר השער שהבקיע מול ג'אנלואיג'י בופון ממרחק 35 יארד, ויכולתו שסייעה לקבוצה לזכות בדאבל של אליפות וקופה איטליה בשנת 2000, ובגביע המחזיקות ב-1999. הוא נבחר לשחקן העונה של סרייה א' בעונת .

בקיץ 2002 הוא הועבר לפארמה תמורת ורטיסלב גרשקו. בשתי עונותיו בפארמה הוא לא היה שחקן הרכב קבוע, ובקיץ 2004 עזב לברשה בהעברה חופשית. בשנה שלאחר מכן הוא הסכים לחזור לארגנטינה ולשחק עבור קילמס אתלטיקו קלוב בגביע ליברטדורס. הוא הודיע על פרישתו מכדורגל לאחר שהקבוצה הודחה מהטורניר.

לאחר שנה וחצי מחוץ לכדורגל, בה ייצג את ארגנטינה בטורניר ראווה בינלאומי לצידו של דייגו מראדונה ונטל חלק בגביע העולם בכדורגל אולמות בספרד, הוא החליט לחזור לשחק. ב-26 במאי 2007 הוא חתם במועדון לין אוסלו מליגת העל הנורווגית, וערך את הופעת הבכורה ב-13 במאי לאחר שעלה כמחליף. אלמיידה הרבה לשחק בקבוצת המילואים ובגביע הנורווגי, אך שותף רק במשחק ליגה אחד נוסף, גם כן כמחליף. ב-26 במאי 2007 הוא הגיע לסיכום עם הנהלת הקבוצה על ביטול החוזה, ופרש בשני ממשחק פעיל.

ב-19 בפברואר 2009 חזר אלמיידה לשחק, וחתם במועדון הארגנטינאי פניקס, המשחק בליגה השלישית. ב-19 באוגוסט 2009 דווח כי אלמיידה חתם על חוזה בריבר פלייט, בה ישתף פעולה עם מרסלו גז'ארדו ואריאל אורטגה, לאחר 13 שנים של משחק מחוץ לארגנטינה.

אלמיידה שיחק בנבחרת ארגנטינה במשך תשע שנים, שבמהלכן נטל חלק באולימפיאדת אטלנטה (זכייה במדליית הכסף), מונדיאל 1998 ומונדיאל 2002.

## קריירה כמאמן
בתאריך ב-28 ביוני 2011, מונה למאמן הקבוצה לאחר שפרש ממשחק פעיל ובכך קיבל על עצמו את המשימה להחזיר את המועדון לליגה הבכירה בארגנטינה.

בנובמבר 2012 פוטר אלמיידה מאימון ריבר פלייט.

בשנת 2013 מונה למאמן באנפילד. בשנת 2015 התפטר מתפקידו. באותה שנה מונה למאמן קבוצת גוודלחרה.

ב-20 במאי 2022 מונה למאמנה של א.א.ק. אתונה מהליגה היוונית.

## תארים
;כשחקן
* **[[ריבר פלייט]]**
** אליפות ארגנטינה: 3 (אפרטורה 1993, אפרטורה 1994, אפרטורה 1996)
** גביע ליברטדורס: 1 (1996)
* **[[לאציו (כדורגל)|לאציו]]**
** גביע המחזיקות: 1 (1998/1999)
** גביע איטלקי: 2 (1997/1998, 1999/2000)
** הסופר קאפ האיטלקי: 1 (1998)
** אליפות איטליה: 1 (1999/2000)
** הסופר קאפ האירופי: 1 (1999)

**[[נבחרת ארגנטינה בכדורגל|ארגנטינה האולימפית]]**
* **[[מדליית כסף]]** - אולימפיאדת אטלנטה (1996)
;כמאמן
* **[[ריבר פלייט]]**
** ליגת המשנה הארגנטינאית: 1 (2011/12)
* **[[באנפילד (כדורגל)|באנפילד]]**
** ליגת המשנה הארגנטינאית: 1 (2013/14)
* **[[גוודלחרה (כדורגל)|גוודלחרה]]**
** ליגת האלופות של CONCACAF: 1 (2018)
** ליגת העל המקסיקנית: 1 (קלאוסורה 2017)
** הגביע המקסיקני: 2 (אפרטורה 2015, קלאוסורה 2017)
** הסופר קאפ המקסיקני: 1 (2015/16)

## קישורים חיצוניים

## הערות שוליים

קטגוריה:כדורגלנים באולימפיאדת אטלנטה (1996)
קטגוריה:כדורגלני ריבר פלייט
קטגוריה:כדורגלני סביליה
קטגוריה:כדורגלני לאציו
קטגוריה:כדורגלני פארמה
קטגוריה:כדורגלני אינטר מילאנו
קטגוריה:כדורגלני ברשה
קטגוריה:קשרי כדורגל ארגנטינאים
קטגוריה:כדורגלני נבחרת ארגנטינה
קטגוריה:כדורגלנים ארגנטינאים
קטגוריה:מאמני כדורגל ארגנטינאים
קטגוריה:מאמני ריבר פלייט
קטגוריה:מאמני באנפילד
קטגוריה:מאמני גוודלחרה
קטגוריה:כדורגלני מונדיאל 1998
קטגוריה:כדורגלני מונדיאל 2002
קטגוריה:מאמני א.א.ק. אתונה בכדורגל
קטגוריה:זוכי מדליית כסף אולימפית מארגנטינה
קטגוריה:מאמני סביליה
קטגוריה:ארגנטינאים שנולדו ב-1973